Xususiy tibbiyot tashkilotlarini rivojlantirish boʻyicha qoʻshimcha shart-sharoitlarni yaratish toʻgʻrisida
(resolution, 2025-04-22)

Oʻzbekiston Respublikasi Prezidentining 2017-yil 1-apreldagi “Sogʻliqni saqlash sohasida xususiy sektorni yanada rivojlantirish chora-tadbirlari toʻgʻrisida”gi PQ-2863-son qaroriga muvofiq, sogʻliqni saqlashning xususiy sektorini yanada rivojlantirish boʻyicha xususiy tibbiyot tashkilotlarining faoliyati uchun qulay shart-sharoitlar yaratish, ular faoliyatini tartibga solish va litsenziyalash tizimini takomillashtirish, koʻrsatilayotgan xizmatlar hajmi va turlarini oshirishni ragʻbatlantirishga qaratilgan keng koʻlamli ishlar amalga oshirildi. Oʻtgan davr mobaynida sogʻliqni saqlashning xususiy sektori tomonidan koʻrsatilayotgan tibbiy xizmatlar turlari 50 tadan 126 taga koʻpaydi. Stomatologiya va kosmetologiya tashkilotlaridan tashqari xususiy tibbiyot tashkilotlari 2022-yilning 1-yanvarigacha barcha turdagi soliqlar va majburiy ajratmalarni toʻlashdan, shuningdek olib kelinadigan yangi tibbiyot asbob-uskunalar, butlovchi buyumlar, ularning ehtiyot qismlari va zarur materiallar uchun bojxona toʻlovlarini toʻlashdan ozod etildi. Qishloq joylarda tibbiy xizmatlar koʻrsatish sohasida yangi tashkil etiladigan mikrofirmalar va kichik korxonalar davlat roʻyxatiga olingan kundan boshlab 10 yil muddatga yagona soliq toʻlovini toʻlashdan ozod etilishi qishloq va olis tumanlarda xususiy tibbiyotni jadal rivojlantirish imkonini berdi. Natijada, xususiy tibbiyot muassasalarining soni 440 taga koʻpayib, ularning umumiy soni 4 mingga yetdi. Shu bilan birga, davlat tibbiyot muassasalarining ayrim funksiyalarini sogʻliqni saqlashning xususiy sektoriga oʻtkazish, mazkur sohada davlat-xususiy sherikchiligini rivojlantirish, shuningdek respublikada va chet elda tibbiy kadrlarning malakasini oshirish, tibbiyot tashkilotlarini akkreditatsiyalash tizimini joriy etish masalalari dolzarbligicha qolmoqda. Sogʻliqni saqlashning xususiy sektorini rivojlantirishni yanada ragʻbatlantirish, kadrlarni tayyorlash, qayta tayyorlash va malakasini oshirish uchun shart-sharoitlarni yaxshilash, shuningdek koʻrsatilayotgan tibbiy xizmatlar hajmlarini yanada kengaytirish, xususiy tibbiyot sohasiga investitsiyalarni jalb qilish maqsadida: 1. Oʻzbekiston Respublikasi Sogʻliqni saqlash vazirligi (Shodmonov) va Oʻzbekiston Respublikasi Moliya vazirligi (Qoʻchqorov)ning davlat tibbiyot tashkilotlari funksiyalarini davlat-xususiy sherikchiligi asosida tadbirkorlik subyektlariga oʻtkazish yuzasidan chora-tadbirlarni bosqichma-bosqich amalga oshirish: yordamchi boʻlinmalar (oziq-ovqat bloklari, kir yuvish xonalari va boshqalar) faoliyatini taʼminlash; roʻyxati Oʻzbekiston Respublikasi Sogʻliqni saqlash vazirligi tomonidan aniqlanadigan ayrim tibbiy xizmatlarni koʻrsatish yuzasidan takliflari maʼqullansin. 2. 2018-2019-yillarda hududlarda xususiy tibbiyot tashkilotlarini tashkil etish va faoliyatini kengaytirish boʻyicha parametrlar ilovaga muvofiq tasdiqlansin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: bir haftalik muddatda 2018-2019-yillarda xususiy tibbiyot tashkilotlarini tashkil etish va faoliyatini kengaytirish boʻyicha loyihalarning manzilli roʻyxati (keyingi oʻrinlarda manzilli roʻyxat deb ataladi) va uning “Yoʻl xaritasi”ni mazkur qaror ilovasiga muvofiq tasdiqlasin. Oʻzbekiston Respublikasi Yer resurslari, geodeziya, kartografiya va davlat kadastri Davlat qoʻmitasi bilan birgalikda manzilli roʻyxat loyihalari tashabbuskorlariga ular belgilangan tartibda zarur hujjatlarni taqdim etganda qurilishni amalga oshirish uchun yer maydonlari ajratsin; 4. Oʻzbekiston Respublikasi Sogʻliqni saqlash vazirligi, Oʻzbekiston Respublikasi Oliy va oʻrta maxsus taʼlim vazirligi va “AKFA MEDLINE” masʼuliyati cheklangan jamiyatining: Toshkent shahrida Koreya Respublikasi yetakchi oliy tibbiy taʼlim muassasalaridan birining faoliyatini tashkil etish; Koreya Respublikasining tibbiyot markazlari va oliy taʼlim muassasalari bilan hamkorlikda “AKFA MEDLINE” MCHJ xususiy klinikasi negizida xususiy tibbiyot muassasalarini rivojlantirish va mahalliy tibbiyot kadrlari malakasini oshirish Markazini tashkil etish; Koreya Respublikasining ilgʻor klinikalari va tibbiyot markazlarining diagnostika, davolash, servis va menejment masalalari boʻyicha tibbiy xizmat koʻrsatish boʻyicha tajribasini oʻrganish va mamlakatimiz tibbiyotiga joriy etish uchun ular bilan hamkorlikni yoʻlga qoʻyish; “AKFA MEDLINE” masʼuliyati cheklangan jamiyatining hududiy filiallarini tashkil etish boʻyicha takliflari maʼqullansin. 5. Oʻzbekiston Respublikasi Sogʻliqni saqlash vazirligi (Yusupaliyev) Oliy va oʻrta maxsus taʼlim vazirligi (Nabiyev) hamda “AKFA MEDLINE” MCHJ (Nigmanov) bilan birgalikda bir oy muddatda mazkur qarorning 4-bandida nazarda tutilgan takliflarni amalga oshirish boʻyicha dastur loyihasini (Yoʻl xaritasini) Oʻzbekiston Respublikasi Vazirlar Mahkamasiga tasdiqlash uchun kiritsin. 7. “Asaka” aksiyadorlik-tijorat banki (Mullajonov) Oʻzbekiston Respublikasi Sogʻliqni saqlash vazirligi (Yusupaliyev) bilan birgalikda bir oy muddatda “Asaka” aksiyadorlik-tijorat banki qoshidagi nodavlat tibbiyot muassasalarini rivojlantirish jamgʻarmasi mablagʻlarining quyidagi xarajatlar nisbatini nazarda tutadigan foydalanish tartibini tasdiqlasin: besh foiz — yuqori malakali xorijiy mutaxassislarni jalb qilish va xususiy tibbiyot tashkilotlari shifokorlarini xorijiy mamlakatlarga malaka oshirish uchun yuborishga; toʻqson besh foiz — xususiy tibbiyot tashkilotlarini zamonaviy tibbiy asbob-uskunalar bilan jihozlashga. 8. Oʻzbekiston Respublikasi Vazirlar Mahkamasi bir oy muddatda respublikaning har bir hududi uchun 1 million AQSH dollari miqdorida resurslar hajmini nazarda tutgan holda, “Asaka” aksiyadorlik-tijorat banki qoshidagi nodavlat tibbiyot muassasalarini rivojlantirish jamgʻarmasining 14 million AQSH dollari miqdoridagi mablagʻlarini shakllantirish manbalarini aniqlasin. 10. Oʻzbekiston Respublikasi Sogʻliqni saqlash vazirligi (Yusupaliyev): a) ikki oy muddatda: xususiy tibbiyot tashkilotlari mutaxassislarini qayta tayyorlash va ularning malakasini oshirish uchun xorijga yuborish, shuningdek xorijdan yuqori malakali mutaxassislarni jalb qilish tartibini; Oʻzbekiston Respublikasi Moliya vazirligi (Haydarov) bilan birgalikda davlat tibbiyot tashkilotlari tomonidan koʻrsatiladigan xizmat turlarini tadbirkorlik subyektlariga berish tartibini; Oʻzbekiston Respublikasi Oliy va oʻrta maxsus taʼlim vazirligi (Nabiyev) bilan birgalikda yetakchi xususiy tibbiyot tashkilotlari infratuzilmasini shartnoma asosida tibbiy kasb-hunar kollejlari va oliy taʼlim muassasalari talabalari, malakasini oshirayotgan amaliyotchi shifokorlar uchun oʻquv baza sifatida foydalanish tartibini tasdiqlasin hamda 2018-2019 oʻquv yilidan boshlab joriy etsin; b) manfaatdor vazirliklar va idoralar bilan birgalikda uch oy muddatda: tibbiyot tashkilotlari faoliyatining shaffofligini taʼminlash hamda koʻrsatilayotgan tibbiy xizmatlar sifatini oshirish maqsadida tibbiyot tashkilotlarini akkreditatsiyadan oʻtkazish tizimini bosqichma-bosqich joriy etish konsepsiyasini; huquqiy tartibga solish mexanizmlarini, tegishli infratuzilmaga ega boʻlgan zamonaviy tibbiyot majmualarini barpo etishni, mijozlarning mamlakatda boʻlish davrida ularga tashkiliy-maslahat koʻmagini koʻrsatgan holda mamlakatga kirish va chiqishning soddalashtirilgan tartibini nazarda tutuvchi tibbiy turizmni rivojlantirish konsepsiyasini; xususiy tibbiyot tashkilotlari axborot tizimlarini “Sogʻliqni saqlash” axborot tizimlari kompleksiga va keyinchalik Yagona interaktiv davlat xizmatlari portaliga integratsiyalash boʻyicha takliflarni ishlab chiqsin va Oʻzbekiston Respublikasi Vazirlar Mahkamasiga kiritsin. v) manfaatdor vazirliklar va idoralar bilan birgalikda uch oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 11. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi R. Kasimov va Oʻzbekiston Respublikasi Bosh vaziri oʻrinbosari Q. Akmalov zimmasiga yuklansin. № Hududlar Jami Xorij investitsiyasi ishtirokida shu jumladan: yangi tashkil etiladiganlar faoliyati kengayadiganlar 2018-yil 2019-yil 2018-yil 2019-yil 1. Qoraqalpogʻiston Respublikasi 39 5 10 9 10 10 2. Andijon viloyati 46 5 13 11 11 11 3. Buxoro viloyati 52 5 13 23 13 3 4. Jizzax viloyati 23 4 9 3 7 4 5. Qashqadaryo viloyati 33 6 10 5 9 9 6. Navoiy viloyati 22 3 5 4 8 5 7. Namangan viloyati 34 5 14 4 8 8 8. Samarqand viloyati 36 6 11 7 8 10 9. Surxondaryo viloyati 43 5 20 7 10 6 10. Sirdaryo viloyati 24 3 6 7 6 5 11. Toshkent viloyati 40 6 21 2 11 6 12. Fargʻona viloyati 33 6 7 1 13 12 13. Xorazm viloyati 20 5 5 5 5 5 14. Toshkent shahri 91 10 16 26 17 32 Jami 536 74 160 114 136 126